CELEX: 52016PC0210
Language: ro
Date: 2016-04-14
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare (cerere din partea Greciei – EGF/2015/011 GR/Supermarket Larissa)

COMISIA EUROPEANĂ
            Bruxelles, 14.4.2016
            COM(2016) 210 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare (cerere din partea Greciei – EGF/2015/011 GR/Supermarket Larissa)
            
               
         
         
            
               EXPUNERE DE MOTIVE
            
            
               CONTEXTUL PROPUNERII
            
            
               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).
            
            
               2.La 26 noiembrie 2015, Grecia a depus cererea EGF/2015/011 GR/Supermarket Larissa pentru a obține o contribuție financiară din partea FEG ca urmare a concedierilor
                  2
                efectuate la Supermarket Larissa ABEE în Grecia.
            
            
               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG. 
            
            
               REZUMATUL CERERII
            
            
                     
                        Cererea FEG
                     
                  
                  
                     
                        EGF/2015/011 GR/Supermarket Larissa
                     
                  
               
                     
                        Statul membru
                     
                  
                  
                     
                        Grecia
                     
                  
               
                     
                        Regiunea (regiunile) vizată (vizate) (nivel NUTS
                           3
                         2)
                     
                  
                  
                     
                        Macedonia Centrală 
                           (Κεντρική Μακεδονία) (EL12)
                           Thessalia
                           (Θεσσαλία) (EL14)
                     
                  
               
                     
                        Data depunerii cererii
                     
                  
                  
                     
                        26 noiembrie 2015
                     
                  
               
                     
                        Data confirmării primirii cererii
                     
                  
                  
                     
                        1 decembrie 2015
                     
                  
               
                     
                        Data cererii de informații suplimentare
                     
                  
                  
                     
                        10 decembrie 2015
                     
                  
               
                     
                        Termenul pentru furnizarea informațiilor suplimentare
                     
                  
                  
                     
                        21 ianuarie 2016
                     
                  
               
                     
                        Termenul pentru finalizarea evaluării
                     
                  
                  
                     
                        14 aprilie 2016
                     
                  
               
                     
                        Criteriul de intervenție
                     
                  
                  
                     
                        Articolul 4 alineatul (1) litera (a) din Regulamentul privind FEG
                     
                  
               
                     
                        Întreprinderea principală
                     
                  
                  
                     
                        Supermarket Larissa ABEE
                     
                  
               
                     
                        Număr de întreprinderi vizate
                     
                  
                  
                     
                        1
                     
                  
               
                     
                        Sector de activitate economică
                     
                     
                        (Diviziunea din NACE Rev. 2)
                           4
                        
                     
                  
                  
                     
                        Diviziunea 47 (Comerț cu amănuntul, cu excepția autovehiculelor și a motocicletelor)
                     
                  
               
                     
                        Numărul de filiale, furnizori și producători din aval
                     
                  
                  
                     
                        0
                     
                  
               
                     
                        Perioada de referință (patru luni):
                     
                  
                  
                     
                        3 mai 2015 – 3 septembrie 2015
                     
                  
               
                     
                        Numărul de concedieri în perioada de referință (a)
                     
                  
                  
                     
                        557
                     
                  
               
                     
                        Numărul de concedieri înainte sau după perioada de referință (b)
                     
                  
                  
                     
                        0
                     
                  
               
                     
                        Numărul total de concedieri (a + b)
                     
                  
                  
                     
                        557
                     
                  
               
                     
                        Numărul total de beneficiari eligibili
                     
                  
                  
                     
                        557
                     
                  
               
                     
                        Numărul total de beneficiari vizați
                     
                  
                  
                     
                        557
                     
                  
               
                     
                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET)
                     
                  
                  
                     
                        543
                     
                  
               
                     
                        Buget pentru servicii personalizate (EUR)
                     
                  
                  
                     
                        10 530 000
                     
                  
                  
                     
                  
               
                     
                        Bugetul pentru punerea în aplicare a FEG
                           5
                         (EUR)
                     
                  
                  
                     
                        250 000
                     
                  
                  
                     
                  
               
                     
                        Buget total (EUR)
                     
                  
                  
                     
                        10 780 000
                     
                  
                  
                     
                  
               
                     
                        Contribuția din partea FEG (60 %) (EUR)
                     
                  
                  
                     
                        6 468 000
                     
                  
                  
                     
                  
               
               EVALUAREA CERERII
            
            
               Procedura
            
            
               4.La 26 noiembrie 2015, Grecia a depus cererea EGF/2015/011 GR/Supermarket Larissa în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la 1 decembrie 2015, iar la 10 decembrie 2015, în termen de două săptămâni de la data depunerii cererii, a solicitat Greciei informații suplimentare. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 14 aprilie 2016. 
            
            
               Eligibilitatea cererii
            
            
               Întreprinderile și beneficiarii în cauză
            
            
               5.Cererea se referă la un număr de 557 de lucrători
                  6
                concediați de Supermarket Larissa ABEE. Această întreprindere își desfășoară activitatea în sectorul economic clasificat în cadrul diviziunii 47 din NACE Rev.2 (Comerț cu amănuntul, cu excepția autovehiculelor și a motocicletelor). Concedierile efectuate de Supermarket Larissa sunt situate în regiunile de nivel NUTS 2 Macedonia centrală (Κεντρική Μακεδονία) (EL12) și Thessalia (Θεσσαλία) (EL14). 
            
            
               Criterii de intervenție
            
            
               6.Grecia a depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede concedierea a cel puțin 500 de lucrători într-o perioadă de referință de patru luni dintr-o întreprindere dintr-un stat membru, inclusiv lucrători concediați de furnizori și producători din aval și/sau persoane care desfășoară o activitate independentă și care și-au încetat activitatea.
            
            
               7.Perioada de referință de patru luni pentru cerere este cuprinsă între 3 mai 2015 și 3 septembrie 2015. În perioada de referință, un număr de 557 de lucrători au fost concediați de Supermarket Larissa ABEE.
            
            
               Calcularea concedierilor și a cazurilor de încetare a activității
            
            
               8.Concedierile care au avut loc în perioada de referință au fost calculate de la data încetării de facto a contractului de muncă sau de la data expirării acestuia.
            
            
               Beneficiari eligibili
            
         
         
            
               9.Numărul total de beneficiari eligibili este de 557.
            
            
               Legătura dintre concedieri și criza financiară și economică mondială care face obiectul Regulamentului (CE) nr. 546/2009
            
            
               10.Pentru a stabili legătura dintre concedieri și criza financiară și economică mondială care face obiectul Regulamentului (CE) nr. 546/2009, Grecia susține că economia elenă s-a aflat într-o recesiune profundă timp de șase ani consecutivi (2008-2013). În conformitate cu ELSTAT, autoritatea statistică elenă, începând cu 2008, PIB-ul Greciei a scăzut cu 25,7 puncte procentuale, consumul public cu 21 de puncte procentuale și consumul privat cu 32,3 puncte procentuale, în timp ce rata șomajului a crescut cu aproximativ 19 puncte procentuale. 
            
            
               11.În plus, scăderea PIB-ului a mărit discrepanța între PIB-ul pe cap de locuitor în Grecia și PIB-ul pe cap de locuitor din UE, anulând progresele înregistrate în procesul de convergență economică realizate de Grecia în perioada 1995-2007.
            
            
               12.Mai mult, pentru a face față plăților datoriei externe, începând din 2008 guvernul elen a luat măsuri nepopulare cum ar fi majorarea cotelor de impozitare, raționalizarea cheltuielilor publice și reducerea salariilor angajaților din sectorul public. Salariile din sectorul privat au fost, de asemenea, reduse, în încercarea de a spori competitivitatea economiei elene. 
            
            
               13.Începând din 2008, mii de întreprinderi și-au încetat activitatea și au fost închise, personalul lor fiind concediat, și mii de persoane care desfășurau o activitate independentă și-au încetat activitățile, contribuind la creșterea rapidă a șomajului, astfel cum s-a menționat. 
            
            
               14.Un efect imediat al veniturilor reduse a fost scăderea consumului. În 2009, scăderea consumului casnic din Grecia a urmat aceeași tendință negativă ca în UE-27. În 2010, 2011 și 2013, s-a constatat o redresare a consumului casnic la nivelul UE-27. În Grecia, consumul casnic se află în scădere de la începutul crizei financiare și economice, iar cifrele s-au înrăutățit în fiecare an în perioada 2008-2013.
            
            
               Consumul casnic
                  (evoluție în % față de anul precedent)
            
            
                     
                  
                  
                     
                        2008
                     
                  
                  
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
               
                     
                        EU-27
                     
                  
                  
                     
                        0,9
                     
                  
                  
                     
                        -0,6
                     
                  
                  
                     
                        1,0
                     
                  
                  
                     
                        0,2
                     
                  
                  
                     
                        -0,5
                     
                  
                  
                     
                        0,1
                     
                  
               
                     
                        Grecia
                     
                  
                  
                     
                        2,9
                     
                  
                  
                     
                        -0,3
                     
                  
                  
                     
                        -6,8
                     
                  
                  
                     
                        -7,2
                     
                  
                  
                     
                        -8,9
                     
                  
                  
                     
                        -5,6
                     
                  
               
                     
                        Sursă: Eurostat
                           7
                        
                     
                  
               
               15.Conform unui studiu realizat de INE-GSEE
                  8
               , publicat în iulie 2014, trei din patru lucrători sau angajați au afirmat că nivelul veniturilor lor a scăzut în 2014 comparativ cu anul precedent, ca urmare a reducerilor salariale. În plus, 38 % dintre respondenți, care erau de părere că salariile lor vor fi reduse din nou în următorul trimestru, și-au redus cheltuielile în mod corespunzător.
            
            
               16.În perioada 2009-2015, indicatorul privind încrederea consumatorilor (media ponderată a procentului de răspunsuri pozitive și negative) a fost negativ. Indicatorul a scăzut considerabil în cursul primilor trei ani [-46 (2009) -63 (2010) -74 (2011)], atingând cele mai slabe rezultate în 2012 (-75). Încrederea consumatorilor a crescut de atunci, iar indicatorul aproape că a revenit la valorile din 2009: (-49 pentru perioada 2014-2015).
            
            
               17.Potrivit raportului ELSTAT referitor la venitul casnic și la condițiile de viață, 23 % dintre greci s-au situat sub pragul de sărăcie
                  9
                în 2012.
            
            
               18.Până în prezent, sectorul comerțului cu amănuntul a făcut obiectul altor cinci cereri FEG
                  10
               , toate acestea fiind depuse tot în contextul crizei economice și financiare mondiale.
            
            
               Evenimentele care au condus la concedieri și la încetarea activității
            
            
               19.Conform autorităților elene, evenimentele care au dus la aceste concedieri au fost falimentul și închiderea întreprinderii. Motivele care au dus la falimentul întreprinderii au fost în principal următoarele două: (1) scăderea veniturilor casnice disponibile - din cauza creșterii sarcinii fiscale, a scăderii salariilor (atât ale angajaților privați, cât și publici) și a creșterii șomajului — având ca rezultat o scădere drastică a puterii de cumpărare; (2) reducerea drastică a împrumuturilor acordate întreprinderilor și persoanelor fizice din cauza lipsei de lichidități a băncilor elene. Conform Băncii Greciei, rata anuală de creștere a împrumuturilor acordate gospodăriilor și întreprinderilor (cu excepția întreprinderilor financiare) a fost negativă începând cu 2010, din cauza unei lipse de lichidități a băncilor elene.
            
            
               20.În 1986, un grup de mici magazine alimentare din prefectura Larissa a înființat o cooperativă (Supermarket Larissa). Cooperativa s-a dezvoltat rapid și a deschis noi magazine, integrând noi proprietari-lucrători. În cele din urmă, întreprinderea deținea 42 de magazine și 600 de lucrători (angajați și proprietari-lucrători). Evoluția de succes a cooperativei a fost întreruptă brusc de criza economică și financiară. 
            
            
               21.Din cauza scăderii puterii de cumpărare a gospodăriilor elene în urma declinului economiei elene de la începutul crizei economice și financiare, cererea de produse, chiar și de alimente de bază, a scăzut. În 2015, după ce au scăzut timp de cinci ani consecutivi, volumele comerțului cu amănuntul de produse alimentare, băuturi și tutun erau cu peste 30 % mai mici decât volumele de la începutul crizei din 2008.
            
            
               Volumele comerțului cu amănuntul de produse alimentare, băuturi și tutun în Grecia
                  (variații procentuale anuale)
            
            
                     
                  
                  
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
                  
                     
                        2014-2015
                           11
                        
                     
                  
               
                     
                        Produse alimentare-băuturi-tutun
                           12
                        
                     
                  
                  
                     
                        -6,1
                     
                  
                  
                     
                        -5,5
                     
                  
                  
                     
                        -6,0
                     
                  
                  
                     
                        -9,0
                     
                  
                  
                     
                        -9,1
                     
                  
                  
                     
                        0,4
                     
                  
               
                     
                        Sursă: ELSTAT
                     
                  
               
               22.Vânzările înregistrate de Supermarket Larissa au urmat aceeași curbă descendentă înregistrată de economia Greciei, iar în 2013 vânzările erau cu 24 % sub cele din 2009.
            
         
         
            
               Supermarket Larissa ABEE 
                  (vânzări - milioane EUR)
            
            
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
               
                     
                        67,6
                     
                  
                  
                     
                        66,9
                     
                  
                  
                     
                        64,5
                     
                  
                  
                     
                        58,6
                     
                  
                  
                     
                        51,6
                     
                  
               
               23.În vederea adaptării la situația de pe piață, întreprinderea a aplicat anumite măsuri de austeritate, cum ar fi reducerile salariale (-30 %), renegocierea contractelor de închiriere, amânarea datei scadenței facturilor, propunerea unor produse mai ieftine, reducerea costurilor de funcționare (de exemplu, prin reducerea orelor de iluminat din magazine) etc. Cu toate acestea, întreprinderea nu a putut recupera pierderile și, în cele din urmă, a trebuit să închidă magazin după magazin în al doilea trimestru al anului 2014. Închiderea întreprinderii și concedierile ulterioare au avut loc, în cele din urmă, un an mai târziu (al doilea trimestru al anului 2015), atunci când instanța s-a pronunțat cu privire la cererea de faliment introdusă de un furnizor al Supermarket Larissa.
            
            
               Impactul preconizat al concedierilor asupra economiei și ocupării forței de muncă la nivel local, regional sau național
            
            
               24.Autoritățile elene susțin că situația șomajului va fi agravată în continuare de concedierile din cadrul Supermarket Larissa, situație care s-a deteriorat deja ca urmare a crizei economice și financiare și pare a fi deosebit de fragilă. Grecia are cele mai ridicate rate ale șomajului dintre statele membre ale UE și este pe locul cinci în lume
                  13
               .
            
            
               Rata șomajului
                
            
            
                  
                     Sursă: Eurostat
                  14
                și ELSTAT
            
            
               25.În plus, datoriile Supermarket Larissa către terți sunt estimate la aproximativ 33,5 milioane EUR. Se consideră că acestea afectează în special furnizorii supermarketului, ducând la falimente în lanț și la concedieri suplimentare.
            
            
               26.Majoritatea concedierilor (97,5 %) sunt concentrate în Thessalia, în teritoriul de nivel NUTS 3 al Larissa (EL142). Situația ocupării forței de muncă în Thessalia, care părea să fie ceva mai bună decât media la nivel național (51,8 % față de 50,8 % în 2012 și 49,6 % față de 48,8 % în 2013) a fost puțin mai scăzută în 2014 (49 % față de 49,4 %)
                  15
               . În plus, există o lipsă de oferte de locuri de muncă în regiune în comparație cu numărul mare de solicitanți de locuri de muncă. Prin urmare, 73,5 % dintre șomeri nu au fost angajați timp de mai mult de 12 luni în Thessalia
                  16
               .
            
            
               Beneficiari vizați și acțiuni propuse
            
            
               Beneficiari vizați
            
            
               27.Se așteaptă ca toți lucrătorii concediați să beneficieze de măsuri. Defalcarea acestor lucrători în funcție de sex, cetățenie și grupă de vârstă este următoarea:
            
            
                     
                        Categorie
                     
                  
                  
                     
                        Numărul de 
                           beneficiari vizați
                     
                  
               
                     
                        Sexul:
                     
                  
                  
                     
                        Bărbați:
                     
                  
                  
                     
                        194
                     
                  
                  
                     
                        (34,8 %)
                     
                  
               
                     
                  
                  
                     
                        Femei:
                     
                  
                  
                     
                        363
                     
                  
                  
                     
                        (65,2 %)
                     
                  
               
                     
                        Cetățenie:
                     
                  
                  
                     
                        Cetățeni ai UE:
                     
                  
                  
                     
                        556
                     
                  
                  
                     
                        (99,8 %)
                     
                  
               
                     
                  
                  
                     
                        Cetățeni din afara UE:
                     
                  
                  
                     
                        1
                     
                  
                  
                     
                        (0,2 %)
                     
                  
               
                     
                        Grupa de vârstă:
                     
                  
                  
                     
                        15-24 de ani:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25-29 de ani:
                     
                  
                  
                     
                        50
                     
                  
                  
                     
                        (9,0 %)
                     
                  
               
                     
                  
                  
                     
                        30-54 de ani:
                     
                  
                  
                     
                        479
                     
                  
                  
                     
                        (86,0 %)
                     
                  
               
                     
                  
                  
                     
                        55-64 de ani:
                     
                  
                  
                     
                        28
                     
                  
                  
                     
                        (5,0 %)
                     
                  
               
                     
                  
                  
                     
                        peste 64 de ani:
                     
                  
                  
                     
                        0
                     
                  
                  
                     
                        (0,0 %)
                     
                  
               
               28.În plus, Grecia va furniza servicii personalizate cofinanțate de FEG unui număr de până la 543 de tineri care nu sunt încadrați profesional și nu urmează niciun program educațional sau de formare (NEET), cu vârsta mai mică de 30 ani la data depunerii cererii, dat fiind că concedierile menționate la alineatul (5) au avut loc în regiuni de nivel NUTS 2 din Thessalia (Θεσσαλία) (EL14) și din Macedonia centrală (EL12), care sunt eligibile în cadrul inițiativei Locuri de muncă pentru tineri.
            
            
               29.Numărul total estimat de beneficiari vizați care ar trebui să participe în cadrul măsurilor, inclusiv tinerii NEET, este, prin urmare, de 1 100.
            
            
               Eligibilitatea acțiunilor propuse
            
            
               30.Serviciile personalizate care urmează să fie furnizate lucrătorilor concediați și NEET cuprind acțiunile enumerate mai jos. 
            
            
               –Orientare profesională: Această măsură de însoțire, care va fi oferită tuturor participanților, cuprinde următoarele etape:
            
            
               1 Informații oferite tinerilor NEET. Spre deosebire de lucrătorii vizați, care sunt deja identificați (foști angajați și proprietari-lucrători din cadrul Supermarket Larissa), grupul de tineri NEET vizați nu a fost încă definit. Printre alte criterii pentru selectarea tinerilor NEET vizați, autoritățile elene vor utiliza criterii aliniate celor incluse în planul de punere în aplicare a garanției pentru tineret din Grecia (și anume: tineri expuși riscului de excluziune, nivelul veniturilor din gospodărie, nivelul de studii, durata șomajului etc.), precum și cereri de exprimare a interesului. În acest scop, ele intenționează să lanseze campanii de informare îndreptate în mod specific către tinerii NEET.
            
            
               2 Admitere și înregistrare. Prima măsură oferită tuturor participanților (lucrători și tineri NEET) include informarea acestora cu privire la serviciile disponibile și la programele de formare profesională, precum și cu privire la competențele și formarea profesională necesare. 
            
         
         
            
               3 Dosarul personal și profesional. Obiectivul este de a-i ajuta pe lucrători și pe tinerii NEET să-și identifice propriile puncte forte, puncte slabe, precum și oportunitățile legate de propriile lor interese pentru a-și stabili un plan realist de carieră. În urma acestor evaluări, se elaborează un document personal și profesional, care prezintă un proiect individual și un plan de acțiune.
            
            
               4 Sprijin în vederea căutării unui loc de muncă și orientare profesională. Aceasta include: (1) formare privind aspecte orizontale, cum ar fi dezvoltarea de competențe sociale, adaptarea la situații noi, procesul decizional; (2) asistență în căutarea unui loc de muncă, inclusiv informații privind locurile de muncă disponibile, căutarea, în mod activ, a oportunităților locale și regionale de angajare, tehnici de căutare a unui loc de muncă și formare privind elaborarea de CV-uri și de scrisori de motivare, precum și privind modul în care trebuie să se pregătească un interviu pentru obținerea unui loc de muncă; (3) orientare profesională: consilierii vor furniza orientare profesională lucrătorilor concediați și tinerilor NEET și îi vor îndrepta către ofertele de locuri de muncă specifice.
            
            
               5 Orientare către încadrarea în muncă. De asemenea, consilierii îi vor însoți pe lucrători și pe tinerii NEET pe durata parcursului lor de formare și a punerii în aplicare a planurilor lor individuale de reinserție profesională. În cadrul acestei măsuri de orientare profesională, participanții interesați să înființeze o întreprindere vor beneficia de sprijin și de consiliere generală în materie de antreprenoriat.
            
            
               6 Monitorizare. Această etapă asigură monitorizarea participanților pe parcursul unei perioade de șase luni după aplicarea măsurilor. Această activitate va fi realizată pe cheltuiala statului membru.
            
            
               –Formare, recalificare și formare vocațională. Această măsură constă în furnizarea de cursuri de formare profesională pentru lucrători și pentru tinerii NEET care corespund necesităților lor, astfel cum au fost identificate în timpul activității de consultanță profesională, în domenii și în sectoare cu bune perspective de dezvoltare și care corespund unor nevoi recunoscute de pe piața muncii. Cursurile de formare ar putea, de asemenea, să fie completate de stagii.
            
            
               –Contribuție la înființarea unei întreprinderi. Lucrătorii sau tinerii NEET care înființează propria lor întreprindere vor primi până la 15 000 EUR ca o contribuție pentru acoperirea costurilor de înființare. În Grecia, una dintre dificultățile majore cu care se confruntă antreprenorii care înființează o întreprindere este accesul la finanțare. Din cauza lipsei de numerar, băncile refuză cea mai mare parte a cererilor de împrumut. Această măsură vizează promovarea spiritului antreprenorial prin intermediul acestui sprijin financiar. Contribuția va fi plătită în tranșe după atingerea anumitor obiective, cum ar fi elaborarea unui plan de afaceri, înregistrarea întreprinderii etc. Având în vedere statutul anterior de membri ai cooperativei/proprietari-lucrători al unui număr semnificativ de beneficiari, autoritățile elene consideră că este foarte probabil ca unele dintre noile întreprinderi să ia forma unor cooperative sociale și, astfel, să fie eligibile pentru asistență în temeiul legislației elene privind economia socială și antreprenoriatul social
                  17
               .
            
            
               –Alocații pentru participare și alocații pentru formare. Pentru a acoperi cheltuielile ocazionate de participarea la măsura de orientare profesională, beneficiarii vor primi câte 50 EUR pentru fiecare zi de participare. În timpul formării, alocația va fi de 6 EUR pe oră.
            
            
               –Alocația de mobilitate. Lucrătorii sau tinerii NEET care acceptă un loc de muncă ce implică o schimbare de reședință vor primi o sumă forfetară de 2 000 EUR pentru acoperirea cheltuielilor necesare.
            
            
               31.Serviciile propuse, descrise aici, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială.
            
            
               32.Grecia a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Acestea au confirmat că o contribuție financiară din partea FEG nu va înlocui astfel de acțiuni.
            
            
               Bugetul estimat
            
            
               33.Costurile totale estimate sunt de 10 780 000 EUR, incluzând cheltuieli pentru servicii personalizate de 10 530 000 EUR și cheltuieli pentru activitățile de pregătire, gestionare, informare și publicitate, control și raportare de 250 000 EUR.
            
            
               34.Contribuția financiară totală solicitată din FEG este de 6 468 000 EUR (60 % din totalul costurilor).
            
            
                     
                        Acțiuni
                     
                  
                  
                     
                        Numărul estimat al participanților
                     
                  
                  
                     
                        Costul estimat per participant
                        (EUR)
                     
                  
                  
                     
                        Costuri totale estimate
                     
                     
                        (EUR)
                     
                  
               
                     
                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]
                     
                  
               
                     
                        Orientare profesională
                     
                  
                  
                     
                        1 100 
                     
                  
                  
                     
                        1 250 
                     
                  
                  
                     
                        1 375 000
                     
                  
               
                     
                        Formarea profesională, recalificarea și formarea vocațională
                     
                  
                  
                     
                        1 100 
                     
                  
                  
                     
                        2 690 
                     
                  
                  
                     
                        2 960 000
                     
                  
               
                     
                        Contribuție pentru înființarea unei întreprinderi 
                     
                  
                  
                     
                        200
                     
                  
                  
                     
                        15 000 
                     
                  
                  
                     
                        3 000 000
                     
                  
               
                     
                        Subtotal (a):
                     
                     
                        Procent din pachetul de servicii personalizate 
                     
                  
                  
                     
                        –
                     
                  
                  
                     
                        7 335 000
                     
                  
               
                     
                  
                  
                     
                  
                  
                     
                        (69,66 %)
                     
                  
               
                     
                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]
                     
                  
               
                     
                        Indemnizație de participare 
                     
                  
                  
                     
                        1 100 
                     
                  
                  
                     
                        1 250 
                     
                  
                  
                     
                        1 375 000
                     
                  
               
                     
                        Alocație de formare
                     
                  
                  
                     
                        900
                     
                  
                  
                     
                        1 800 
                     
                  
                  
                     
                        1 620 000
                     
                  
               
                     
                        Alocație de mobilitate și contribuție la cheltuielile de deplasare 
                     
                  
                  
                     
                        100
                     
                  
                  
                     
                        2 000 
                     
                  
                  
                     
                        200 000
                     
                  
               
                     
                        Subtotal (b):
                     
                     
                        Procent din pachetul de servicii personalizate:
                     
                  
                  
                     
                        –
                     
                  
                  
                     
                        3 195 000
                     
                  
               
                     
                  
                  
                     
                  
                  
                     
                        (30,34 %)
                     
                  
               
                     
                        Acțiuni în temeiul articolului 7 alineatul (4) din Regulamentul privind FEG
                     
                  
               
                     
                        1. Activități de pregătire
                     
                  
                  
                     
                        –
                     
                  
                  
                     
                        40 000
                     
                  
               
                     
                        2. Gestionare
                     
                  
                  
                     
                        –
                     
                  
                  
                     
                        110 000
                     
                  
               
                     
                        3. Informare și publicitate
                     
                  
                  
                     
                        –
                     
                  
                  
                     
                        50 000
                     
                  
               
                     
                        4. Control și raportare
                     
                  
                  
                     
                        –
                     
                  
                  
                     
                        50 000
                     
                  
               
                     
                        Subtotal (c):
                     
                     
                        Procent din costurile totale
                     
                  
                  
                     
                  
                  
                     
                        250 000
                     
                  
               
                     
                  
                  
                     
                  
                  
                     
                        (2,32 %)
                     
                  
               
                     
                        Costuri totale (a + b + c):
                     
                  
                  
                     
                        –
                     
                  
                  
                     
                        10 780 000
                     
                  
               
                     
                        Contribuție din FEG (60 % din costurile totale)
                     
                  
                  
                     
                        –
                     
                  
                  
                     
                        6 468 000
                     
                  
               
               35.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Grecia a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.
            
            
               36.Grecia a confirmat că respectivele costuri ale investițiilor pentru activități independente, înființarea de noi întreprinderi și preluarea întreprinderilor de către angajați nu vor depăși 15 000 EUR per beneficiar.
            
            
               Perioada de eligibilitate a cheltuielilor
            
            
               37.Grecia a început prestarea serviciilor personalizate către lucrătorii și tinerii NEET vizați la 26 februarie 2016. Cheltuielile aferente acțiunilor pentru lucrători vor fi, prin urmare, eligibile pentru o contribuție financiară din FEG de la 26 februarie 2016 până la 26 februarie 2018, în timp ce cheltuielile aferente acțiunilor pentru tinerii NEET vor fi eligibile pentru o contribuție financiară din FEG de la 26 februarie 2016 până la 31 decembrie 2017.
            
            
               38.Grecia a început plata cheltuielilor administrative pentru punerea în aplicare a FEG la 26 februarie 2016. Prin urmare, cheltuielile privind acțiunile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 26 februarie 2016 până la 26 august 2018. 
            
            
               Complementaritatea cu acțiunile finanțate prin fonduri naționale sau ale Uniunii
            
         
         
            
               39.Sursa de prefinanțare sau de cofinanțare națională este Programul de investiții publice naționale.
            
            
               40.Grecia a confirmat faptul că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.
            
            
               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale
            
            
               41.Grecia a indicat faptul că pachetul coordonat de servicii personalizate a fost elaborat în consultare cu reprezentanții beneficiarilor vizați, cu Institutul muncii al Confederației generale a muncii din Grecia (GSEE) și cu Organizația pentru ocuparea forței de muncă (OAED)
                  18
               . În martie 2015, a avut loc o reuniune de prim contact pentru a verifica eligibilitatea unui caz în sprijinul foștilor angajați ai Supermarket Larissa. După mai multe contacte între Ministerul muncii, securității sociale și solidarității sociale și reprezentanții lucrătorilor, s-a convenit asupra propunerii de cerere și a conținutului pachetului integrat de măsuri în iulie 2015.
            
            
               Sisteme de gestionare și control
            
            
               42.Cererea conține o descriere a sistemului de gestionare și control, care precizează responsabilitățile organismelor implicate. Grecia a notificat Comisiei faptul că organismele care vor gestiona și vor controla contribuția financiară sunt cele care gestionează și controlează finanțarea din Fondul social european (FSE) în Grecia. Autoritatea de implementare a acțiunilor pentru Fondul social european va acționa în calitate de autoritate de management, Comitetul de control financiar al Secretariatului general al Comitetului de politică bugetară din cadrul Ministerului Finanțelor în calitate de autoritate de audit, iar Serviciul special de certificare și de verificare a programelor cofinanțate din cadrul Ministerului economiei, infrastructurii, transportului și turismului în calitate de autoritate de certificare.
            
            
               Angajamentele asumate de statul membru în cauză
            
            
               43.Grecia a oferit toate garanțiile necesare cu privire la următoarele: 
            
            
               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;
            
            
               –cerințele stipulate în legislația națională și în cea a UE privind concedierile colective au fost respectate;
            
            
               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;
            
            
               –măsurile propuse vor fi complementare cu măsurile finanțate din fondurile structurale;
            
            
               –contribuția financiară din FEG va respecta normele procedurale și materiale ale Uniunii privind ajutoarele de stat.
            
            
               IMPLICAȚIILE BUGETARE
            
            
               Propunerea bugetară
            
            
               44.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  19
               .
            
            
               45.După examinarea cererii în ceea ce privește respectarea condițiilor prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea unei sume de 6 468 000 EUR din FEG, care reprezintă 60 % din costurile totale ale acțiunilor propuse, în scopul de a furniza o contribuție financiară pentru cerere.
            
            
               46.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  20
               .
            
            
               Acte conexe
            
            
               47.În același timp cu prezentarea acestei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 6 468 000 EUR.
            
         
         
            
               48.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.
            
            
               Propunere de
            
            
               DECIZIE A PARLAMENTULUI EUROPEAN ŞI A CONSILIULUI
            
            
               privind mobilizarea Fondului european de ajustare la globalizare 
                  (cerere din partea Greciei – EGF/2015/011 GR/Supermarket Larissa)
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  21
               , în special articolul 15 alineatul (4),
            
            
               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  22
               , în special punctul 13,
            
            
               având în vedere propunerea Comisiei Europene,
            
            
               întrucât:
            
            
               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat în urma schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.
            
            
               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  23
               .
            
            
               (3)La 26 noiembrie 2015, Grecia a depus cererea EGF/2015/011 GR/Supermarket Larissa pentru a obține o contribuție financiară din partea FEG ca urmare a concedierilor efectuate la Supermarket Larissa ABEE în Grecia. Cererea a fost completată cu informații suplimentare ce au fost transmise în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.
            
            
               (4)În conformitate cu articolul 6 alineatul (2) din Regulamentul (UE) nr. 1309/2013, Grecia a decis să furnizeze servicii personalizate cofinanțate prin FEG și unui număr de 543 de tineri care nu sunt încadrați profesional și nu urmează niciun program educațional sau de formare (NEET).
            
            
               (5)Prin urmare, FEG ar trebui mobilizat pentru a se furniza o contribuție financiară în valoare de 6 468 000 EUR ca urmare a cererii depuse de Grecia.
            
            
               (6)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,
            
            
               ADOPTĂ PREZENTA DECIZIE: 
            
            
               Articolul 1
            
            
               În cadrul bugetului general al Uniunii Europene pentru exercițiul financiar 2016, se mobilizează din Fondul european de ajustare la globalizare suma de 6 468 000 EUR în credite de angajament și credite de plată.
            
            
               Articolul 2
            
         
         
            
               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [the date of its adoption] 
                  24*.
            
            
               Adoptată la Bruxelles,
            
            
               
                  Pentru Parlamentul European
                        Pentru Consiliu
               
               
                  Președintele
                        Președintele
               
            
         
         
            
                  
                     (1)
                  JO L 347, 20.12.2013, p. 855.
               
               
                  
                     (2)
                  În sensul articolului 3 din Regulamentul privind FEG.
               
               
                  
                     (3)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).
               
               
                  
                     (4)
                  JO L 393, 30.12.2006, p. 1.
               
               
                  
                     (5)
                  În conformitate cu articolul 7 al patrulea paragraf din Regulamentul (UE) nr. 1309/2013.
               
               
                  
                     (6)
                  422 de angajați și 135 de proprietari-lucrători
               
               
                  
                     (7)
                  Cod: nama_fcs_k
               
               
                  
                     (8)
                  http://www.inegsee.gr/wp-content/uploads/2014/07/Symperasmata.pdf
               
               
                  
                     (9)
                  În Grecia, pragul sărăciei este de 5 708 EUR pe persoană pe an (pentru persoane fizice) și de 11 986 EUR pentru gospodării formate din doi adulți și doi copii cu vârste de până la 14 ani.
               
               
                  
                     (10)
                  EGF/2010/010 CZ Unilever, COM(2011) 61
                     EGF/2010/016 ES Aragón retail, COM(2010) 615
                     EGF/2011/004 GR ALDI Hellas, COM(2011) 580
                     EGF/2014/009 GR Sprider Stores, COM(2014) 620
                     EGF/2014/013 GR Odyssefs Fokas, COM(2014) 702
               
               
                  
                     (11)
                  Perioada acoperă intervalul ianuarie 2014 - noiembrie 2015.
               
               
                  
                     (12)
                  Cuprinzând mari magazine alimentare și magazine specializate în produse alimentare-băuturi-tutun.
               
               
                  
                     (13)
                  Sursă: ILO.
                     
                  
                     http://www.ilo.org/global/research/global-reports/global-employment-trends/2014/WCMS_233936/lang--en/index.htm
                  
               
               
                  
                     (14)
                  Codul Eurostat tsdec450.
               
               
                  
                     (15)
                  Sursă: Eurostat [codurile (lfst_r_lfe2emprt) și (lfsi_emp_a)]
               
               
                  
                     (16)
                  Sursă: Codul Eurostat [lfst_r_lfu2ltu]
               
               
                  
                     (17)
                  Legea 4019/2011.
               
               
                  
                     (18)
                  O.A.E.D. este principalul instrument pentru punerea în aplicare a politicilor publice de ocupare a forței de muncă. Aceasta este o entitate juridică de drept public și este direct responsabilă în fața Ministerului muncii și afacerilor sociale.
               
               
                  
                     (19)
                  JO L 347, 20.12.2013, p. 884.
               
               
                  
                     (20)
                  JO C 373, 20.12.2013, p. 1.
               
               
                  
                     (21)
                  JO L 347, 20.12.2013, p. 855.
               
               
                  
                     (22)
                  JO C 373, 20.12.2013, p. 1.
               
               
                  
                     (23)
                  Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020 (JO L 347, 20.12.2013, p. 884).
               
               
                  
                     (24)
                   Date to be inserted by the Parliament before the publication in OJ.